
Qiyaamaan dhiyaatte; Jiinillee baqaqe. (Kaafirtoonni) mallattoo 
(qiyaamaa) yoo arganis (amanuu didanii) irraa garagaludhaan, kun 
falfala baramaadha jedhan.(Suuraa Qamar 1-2) 

Zabanni xumuraa ka bu'iinsa qiyaamaa dursee argamu yeroo ulfaataa ta'uu isaa Rasuulli keenna nuu 
dhaamaniiru. Qiyaamaan yoo dhiyaattu fitnaafi rakkooleen gar a garaa ilma namaa kan mudataniifi 
wantoonni dura hin argamne kan mul'atan ta'uunis dubbatameera. Mallattooleen kunniin yoo argaman 
Qiyaamaan dhiyaachuufi ilmi namaa mallattoo kanneen yoo arge dhugaa diinii Isilaamaa hubatee badii 
irraa deebi'udhaan aakiraaf of qopheessuu akka qabu hubachiifameera. Mallattoolee qiyaamaa kan 
Rasuulli nuu himan keessaa: gabrittiin gooftaa/giiftii isii ni deetti; Araboonni kopheefi uffata hin qabne 
gamoo dhedheeraa ijaaruu irratti waldorgomu; sagaagalummaan karaa gubbatti ifa galaan ni raawwatama; 
Gamoon Makkaa keessatti ijaaramu dheerinnaan gaarreen Makkaa ni caalu; Manneen jireenyaa akka 
uffataatti halluu gara garaatiin ni bareechifamu, kan jedhu qabatama yeroo har'aatiin walbira qabnee akka 
armaan gadiitti haa ilaalluu. 

1. Gabrittiin Gooftaa/giiftii isii dahuu/dhaluu 

Mallattoo qiyaamaan dhiyaachuu ittiin beeknuun keessaa tokko, hadiisa dhufaatii Jibriil nama fakkaatee 
Masgiida keessatti Rasuula (SAW) duratti mul'achudhaan gaaffii hedduu gaafate irratti mirkanaa'ee jira. 
Malakichi gaaffii shan kan Rasuula gaafate yoo ta'u, gaaffileen lamaan boodaa zabana aakiraatiin 
walqabata. 

Gaaffilee lamaan keessaa ta duraa, 'Qiyaamaan yoom buuti?' kan jedhu ture. Rasuullis (SAW) deebii 
kennaniin, guyyaa qiyaamaan buutu ka gaafatuu fi ka gaafatamus beekuu akka hin dandeenne ibsaniiru. 
Gaaffiin lamuu: 

"Guyyaan qiyaamaa dhiyaachuu isaa mallattoo ittiin beekuun danda'amu naaf himi", kan jedhu ture. 
Rasuulli deebii kennaniin, mallattoo lama gurguddaa himaniif. isaanis: "Gabrittiin gooftaa isii dahuu" fi 
" tikfattoonni kophee miilatti godhatanii fi uffata qaamatti uffatcin hin qabne (sciffiscitti duroomudhaan) 
gamoowwan dhedheeraa ijaaruu irratti waldorgomuudha", jedhan. 

Mallattoon qiyaamaa kan tokkoffaa kan Rasuulli Jibriilitii himan, qiyaamaan dhiyaachuu kan beeknuun 
yoo gabrittiin takka gooftaa/giiftii isii deetteedha. Yeroo har'aa dhaamsi Rasuulaa dubartii gadaamessaa 
ofii gooftotaa (jaarsaafi jaartii qabeenya guddaa qabaniif) kireessudhaan gooftaa/giiftii deettu tan 
ingiliffaan, 'surrogate mother' jedhamtuun mirkanaayeera. 


'Surrogacy' jechuun maali? 'Surrogacy' n, gocha sanyii dhiiraafi dhalaa fuudhanii gadaamessaa dubartii 
biroo keessa kaayudhaan (ykn akkuma horii daaqqaludhaan-insemination) daa'imni akka dhalatu 

gochuuti. Gosoonni 'sarrogacy' heddu yoo ta'an, shanan ' Wikipedia, the free encyclopedia 1 keessatti 
eeraman akka armaan gadiitti addeeffamaniiru: 

1. saroogaasii Aadawaa -Traditional surrogacy (TS): jissaan namichaa (sperm) fuudhamee haala 
artafishaalaatiin gadaamessaa dubartiitti naqamuudha. Daa'imni bifa kanaan dhalatu namicha jissaan irraa 
fuudhamee fi haadha deettuun firooma dhiigaa ni qabaata. 

2. Saroogaasii aadawaa ft Isparmii nama biroo irraa kenname- Traditional surrogacy & donor 
sperm (TS/DS): Jissaan nama dhiiraa tokkoon arjoomcime (donor sperm) gadaamessaa dubartiitti 
naqamuudhaan kan uumamu. Daa'imni mala kanaan dhalatu namicha jissaan irraa fuudhamee fi haadha 
deetturraa firooma dhiigaa ni qabaata. 

3. Rimaa eega micireen (embryo) uumame booda gara gadaamessaa dubartiitti dabarfamu: Niitiin 
takka sababa dhibeetiin rimaa garaa isiitti uumame yoo baadhachuu hin dandeenne, micireen gara 
gadaamessaa dubartii birootti jijjiirama. Daa'imni mala kanaan dhalatu haadhcia fi cibbaa isaatiin 
firooma dhiigomcia kcm qabaatu yoo ta'u haadha rimeenni itti dcibarfamee deettuuf firooma dhiigaa hin 
qabaatu. 

4 . Miciree jissaa dhiirsaatii ft sanyii dubartii biroo irraa kennameen gabbatee gadaamessaa 
dubartii keessa kaayamu- Gestational surrogacy & egg donation (GS/DS): Namichi yoo niitii kan hin 
qabaanne tci'e ykn niitiin inni qabu ta dayuu hin dandeenne yoo taate, jissaan dhiirsa irraa fuudhamee fi 
sanyiin dubartii biroo irraa arjoomame walitti gabbifcimee gadaamessaa dubartii keessatti guddifama. 
Daa'imni mala kanaan dhalatu abbichaan firooma ni qaba. haadha deettee fi niitii namichaatiin firooma 
dhiigaa hin qabaatu. 

5. Miciree sanyii niitiitii fi jissaa nama birootiin kenname irraa gabbifamee gadaamessaa dubartii 
biroo keessatti guddifamu:(Gestational surrogacy & donor sperm (GS/DS): Jissaan dhiirsichaa 
uumachuu kan hin dandeenne yoo ta'e, ykn gabbataa yoo hin taane, sanyiin niitii irraa fuudhame jissaa 
dhiira birootiin arjoomameen walitti gabbifamee gadaamessaa dubartii takkaa keessatti guddifama. 
Daa'imni mala kanaan dhalatu niitii namichaatiin firooma dhiigaa kan qabaatu yoo ta'u, haadha deettuu fi 
namichaan firooma dhiigaa hin qabaatu. 

Malleen armaan oliitiin haati deettu cufti daa'imni isiin deettu kan isii osoo hin taane, kan warra 
gadaamessaa isii kireeffatee waan ta'eef, daa'imni/ti isiin deettu finna isii osoo hin taane akkuma warra 
isii maallaqaan qaxareetti gooftaa isiiti. 

Zabana ammaa, abbaa sanyii namni ittiin uumamu (sperm) kennuufi haadha sanyii (anqaaquu) kennitu 
irraa rimaan (embryo) uumamee gabrittii hiyyummaa isiitiif gadaamessaa kireeffatu keessatti daa'ima 
guddisanii ji'a salgaffaatti yoo dhalate gooftonni (gooftichaafi giiftittiin) sanyii isaanii kennan daa'ima 
isaanii kan sadarkaan haadha gadaamessaa kireesiteef keessaa baye caalu dhalachuu jalqabeera. Kunis 
jecha Rasuulaa kan "gabrittiin gooftaa/giiftii isii ni deetti' jedhan ifatti mirkaneesseera. 

Gadaamessaa kireefachuuf ulaagaan duraa, hiyyeettiin/gabrittiin gadaamessaa kireessitu fayya qabeettii 
dhibee daddarbaa fi kan hin daddarbine irraa bilisa taate ta'uudha. Kanuma waliinis, umriin isii, wagaa 
21 -26 tan taate, hir'ina qaamaa tan hin qabneefi namaan waliigaltee tan qabdu ta'uu qabdi. 

Dubartiin ulaagaa kana guuttu, namichaafi namittii gadaamessaa isii kireeffattuuf rimaa isaanii ji'a sagal 
garatti baattee hanga deettuuf, baasii nyaataa dhugaatii, kan fayyaa isiitiifi kiraa gadaamessaa dabalatee 
birrii miiliyoona tokko akka argattu odeeffannoon jiru ni addeessa. 

Tajaajila kireessaa gadaamessaatiif, dubartiin Itoophiyaa gatii salphaan waan argamtuuf addunyaa 
keessatti akka filatamtuu taates himameera. 

Dhugaa qabatamaan zabana kana jiru yoo xiinxallinu, dubbiin Rasuula keennaa (SAW) mala 
sarogaasiitiin rimaa uumamee dhalatuun qabatamaan mul'ateera. 

2. Tikfattoonni kophee miilaattti godhataniifi uffata qaamatti uffatan hin 
qabne gamoo dhedheeraa ijaaruu irratti waldorgomuu 

Araboonni, Waggoota 30 fi 40 hardhaa dura, manneen ija nama seenanii fi uffata qaamatti uffatan kan hin 
qabne, tikfattee gaalaa fi re'ootaa turan. Yeroo ammaa garuu kuufama boba'aa kan biyya isaanii keessaa 
maddeen duroomanii, gamoo dhedheeraa ijaaruurratti waldorgommii finiinsaa jiran. Yeroo har'aa, 
gamoon adunyaa keessatti guddinaa fi dheerinaan beekamu biyya Arabaa, tan kaleessa tikfattee hoolaa 
turte, biyya Dubaayi jedhamtu keessatti argama. Ammas waldorgomichi itti fufudhaan, gamoon addunyaa 
keessatti guddinaan tokkoffaa ta'uuf deemu 'Kiing Paalaas' kan jedhamu sa'uudii-Arabiyaa keessatti 
ijaaramee jira. 

Bara 1960 A.L.A. dura, manneen UAE keessatti argaman magaalaa xixiqqoo fi gandoota ture. Yeroo 
ammaa garuu, Qabeenyi boba’aa biyyattii gara ammayyummaatti isaan jijjiiree jira. Hawaasni mana 
dhoqqee/horofaa keessa jiraataa ture amma gara daldala gurguddaafi diinagdee idil-addunyaan 
walqabateetti jijjiiramee jira. Dhugaa kanas masgiida bara 1960 keessa Dubaayitti argamuufi magaalaa 
Dubaay tan bara jaarraa 19ffaa keessa turteefi dubaayi ammayyaa fakkii armaan gadditti dhiyaate irra 
walbiratti laaluudhaan, dubbiin Rasuulaa hangam akka dhugaa ta'eefi qiyaamaanis diyaachuu isii 
hubadhu. 



Masjiida Dubay/Fujeyraa keessatti bara 1960 keessa kan tureefi magaalaa Dubaayi tan bara 1950 

(An old mosque in Fujairahand Dubai citi in the 1950.) 

Fakkiilee oliifi gadii walbira qabi 


Dubaayi keessatti bakka Fujeyraa jedhamtutti masgiidaa durii ka horofa/dhoqqee irraa ijaaramee fi Fooqii addunyaa keessatti 
dheerinaan beekamu kan biyyuma san keessatti argamu walbira qabii laali. 



Dubaayii ammayyaa, Gamoo buiji kaliifaafi gamoolee waldorgommiin ijaaraman kaawwan 

Kanaaf, Hadiisni Rasuula (SAW) keennaa guutumaan guututti mirkanaa'ee jira jechuudha. Qiyaamaanis 
dhiyaattee wanti nu ta'uu qabnu maali? 

3. Qaanfachuun dhabamee saalqunnamtiin karaa gubbatti kan raawwatamu ta'uu. 

Qiyaamaan dhiyaachuu mallattoo ittiin beekuu dandeenyuun, kan Rasuulli nuu dhaaman keessaa inni 
biroo, bu'uurri naamusa dhala namaa fashalaayuudhaan, sagaagalummaan karaa gubbatti ifa galaan 
raawwatamuudha. kanas Rasuulli akka armaan gadiitti dubbataniiru. 

Abuu Hureeyraa irraa akka odeeffametti Rasuulli Rabbii (SAW) akkana jedhan: Namni Rabbi dantaa 
isaaf qabu tokkollee hanga lafarratti bin hafnetti, dubartii karaa gubbatti saalqunnamtii raawwattu 
hanga argitanitti, yakka kanas namni mormu yookiin jijjiiruuf yaalii godhu hanga hin argamnetti, 
qiyaamaan hin buutu. Zabana san caalaan namaa 'karaa irraa achi maaf hin sissine?' nama jedhe. 
Namni (kana jechuu danda'u) isaan keessatti akka Abu Bakrii fi Umari har'a isin keessa jiraniiti." (Al- 
Haakim) 

Yeroo har'aa kana, dubbiin Rasuulli dubbatan kun haala nama sodaachisuun dhugaa ta'ee mul'ateera. 
Sagaagaltummaan, walqunnamtiin seeraan alaa kan fuudha duraa fi fuudha booda raawwatamu, footoo fi 
fiilmiin saalqunnamtii ka Televiziyoonaa fi intarneetiin gadilakkifamu, dirqiin gudeeduun, ka zabana 
kana akka galaanaatti dhala namaa irra gara gale cufti isaanii, sirni naamusa ilma namaa diigamuu isaa 
agarsiisa. Yeroo ammaa namni karaa irratti saalqunnamtii raawwataa jira. ijoolleen baadiyaa osoo hin 
hafin, fiilmii saalqunnamtii mobaayilaan walii dabarsaa isas laaludhaan qabatamaan shaakalaas jiran. 

Hadiisni Rasuulaa qabatamaan har'a mul'achuu isaatiif ragaa qorannoo Obbo Isxifaanos Abarraa 
adeemsise kan kitaaba 'wusxi Awciaqii' jedhamu keesatti galmaa'eeru irraa waan Finfinnetti 
raawwatamaaru haa ilaalluu: 

1. Yeroo ammaa kana fiilmiin saalqunnamtii fi fakkiiwwan poornoogiraafii kan Televiziyaanaan, Intarneetii fi 
barruuleen tamsaafamaaru adunyaa tana qilee naamusa dhabdummaa kan isiin keessaa bayuu hin 
dandeennetti gataa jira. 

2. Wiirtuu Daldala sagaagalummaa jedhamtee tan beekamtu biyyi Taayilaand galii isii ka tuurizimii irraa 
argamu keessaa harki olaanaan tuuristoota saalqunnamtii irraa argama. 

3. Biyya Taayilaandiitti daldalli saalqunnamtii heera mootummaa biyyattiitiin eeyyamamaadha. 

4. Mana daansii halkanii kan magaalaa Baankookitti argamuufi 'sirii eksi' jedhamee beekamu keessatti, 
dallaalonni ijoollee dubraa waggaa 15 dubrummaa isaanii gatii doolaara lOOOtiin tuuristootatti 
gurguratan. 

5. Manneen 'laayiv seksi hawus' jedhamee beekamu keessatti hanga doolaara 20 kafalanii seenudhaan 
saalqunnamtii namoota birootiin raawwatamu qabatamaan daawwachuun ni danda 'ama. 

6. Yoroo har'aa kana, Dubartii paantii qofa godhatanii karaa irra dhaabataniifi namoota karaa gubbatti 
saalqunnamtii raawwatan arguun waan yeroo mara mul'atu. 

7. Biyya keennatti, daldalli saalqunnamtii kan dur dhoksaan raawwatamaa ture, kan akka salphinnaatti 
laallamaa ture, yeroo har'aa akka hojii bu'aa guddaa qabuufi hojii kabajamaatti fudhatamuu eegaleera 

8. Akkuma magaalaan Baankook buufata tuuristoota saalqunnamtii Awurooppaa taate, Finfinneenis buufata 
tuuristoota saalqunnamtii biyyoota Arabaa, Hindii, Chaayinaa fi Afrikaa ta'utti jirti. 

9. Finfinneen magaalaa dubrummaan keessatti daldalamu, magaalaa dalaaltonni dubra xixiqqoo 
saalqunnamtiif keessatti dhiyeessanii fi magaalaa abbootiin qabeenyaa ijoollee xixiqqoo tajaajila 
saalqunnamtiitiif maallaqa guddaan bitatan taatee jirti. 

10. Akkuma karaa guddaa 'Vaalaandaalaa'jedhumu kan magaalaa Baankook irratti daldalli saalqunnamtii 
adeemsifamu, Finfinnee keessattis karaan gurguddaan daldalli saalqunnamtii irratti adeemsifamu heddutu 
argama. Karaawwan kanniin irratti saalqunnamtiin gatii salphaan raawwatama. 

11. karaawwan gurguddaan alattis karaaleen qaqal'oon, sanduuqonni bilbilaa, sadarkaaleen suuqotaa kan 
mijaa'ina qaban, gidaarriifi konkolaattonni dhaabatan bakka saalqunnamtiin itti raawwatamu ta'eerci. 

Finfinnee keessatti Maqaawwan sagaagaltoonni akaakuu gosa saalqunnamtiii irratti hirmaataniitiin ittiin 
beekaman barreessaan kitaaba Wusxi Awaaqii Isxifaanos Abarraa akka armaan gadiitti addeesseera 

Hojjattoota saalqunnamtii darbcitamtoota/ 'I' 1 !/,-/, Btm) ■// akka qorannoon dhaaba gargacirsa 

Ameerikaatiin deeggaramu tokko addeessetti hojjattoonni mcinneen hoteelaa keessatti hojii 
keessummeessaa irratti argaman 21,913, hojjattoonni guyyaa 62,545, namoonni lakkoofsi isaanii hin 
beekamne hedduun barattoota sadarkaa lammajfaafi yuunivarsiitotaa akkasumas hojjattoonni waajjira 
hojii kanarratti akka hirmaatan beekameera. 

Fotoo kooppii (Z'f m l 1 ’/.'Barattoota Yuunivrsitii maallaqa fotokooppiin godhannu dhabne jedhanii daldala 
saalqunnamtiitti kan seenan. 

Zig Chiloot 'H'V ■I'A"'!' manneen dhiqannaa qaamaafi sukkuummiif tajaajilan keessatti kan tajaajila 
saalqunnamtii kennan. 

Kool Garli f‘A 'U.'A Gocha saalqunnamtii kan barattoota dubra xixiqqoo bilbilaan waamamtee tajaajila 
saalqunnamtii kennitu hammata 

Shuugar Daadii ft'-'tf.' $■‘1. Dureeyyii umriin isaanii deeme kan dubra lafaa dhuftuuf maallaqa guddaa 
kafalanii saaragooman. 

Juuveewwan Akkuma shuugar Daadiin dubartii dureeyyii manguddoomte ta maallaqa guddaan 

sobdee ijoollee dargaggeeyyii tajaajila saalqunnamtiitiif oolfattu. 

Saaragummaa gama saalqunnamtiitiin babal'ateef addunyaa keessatti Baankookii fi Itoophiyatti finfinneen akka 
fakkeenyaatti haa dhihaatan malee guutuu addunyaatti salphinni km bifuma walfakkaatuun babal'ateera. 

Kanarraa ka 'udhaan jechi Rasuula keennaa mirkanaayeera jennee dhibbaa dhibbatti dubbachuu ni dandeenna 
yaada jedhu qaba. 

4. Gamoon Makkaa gaarran Makkaa caalaa kan dheerefamanii ijaaraman ta'uu 

Zabana Rasuulaa, Makkaa keessatti manneenuma duriitiifi hawaasa muraasatu argama ture. Haa ta'u 
malee, gamoowwan Ma kk aa keessatti ijaaraman gaarreen Makkaa caalaa kan dheeratanii ijaaraman yoo 
ta'e, qiyaamaan dhiyaachuu isiitiif mallattoo ittiin beeknu akka ta'e hadiisa armaan gadiitiin nuu 
dhaamaniiru. 

Ibnu Sheeybaan sanada isaa kan Ya'laa ibnu Axaa' irraa odeesse keessatti Abdallaa ibnu Amri akkana 
jedhe "...Ujummoon bishaanii garaa dachii makkaa jalatti yoo ijaarameefi gamoowwan Makkcia 
gaarreen isiitii olitti dheereffamanii yoo ijaaraman, amriin (qiyaamaan) dhiyaachuu isii beeki'jedhe. 
(Ibni Abii Sheybaafi Al-Arzaqitu Akbaar Makkaa keessatti galmeesse) 

Jaarrama 19ffaa keessattiyyuu gamoon dheeraan Makkaa keessa hin turre. Yeroo ammaa garuu, haala 
fakkii armaan gadii irratti mul'atuun gamoon Ma kk aa gaara ykn tulluu Ma kk aa caalaa dheeratee mul'ata. 
Kun akka ta'u Rasuulli meeshaa zabana isaanii irraa waggaa 1440 booda waan Makkaan fakkaattu 
isaanitti mul'isu eessaa argatan? Kana Rabbii waan dhufuufi waan lufu cufa beekutu itti himeetii, dubbiin 
tun iimaana nuu dabaltee ka aakiraaf nu hin qopheessine yoo taate, booddee teenna Rabbumatu beeka. 



Makkaa bara jaarraa 19ffaafi Makkaa yeroo ammaa 

5. Manneen jireenyaa akka uffataatti halluu gara garaatiin kan bareechifamu ta'uu 

Mallattoon biroo kan guyyaan samiifi dachiin itti diigamtu dhiyaachuu isaa ittiin beeknuun, manni 
namoonni keessa galan akka uffataatti halluu garaa garaatiin bareechifamuudha. Kanas Rasuulli Aalamaa 
akkanatti himaniiru. 

Abuu Hureeyraa irraa akka odeeffametti, Rasuulli Rabbii akkana jedhan, "Ummanni mana 
ijaarachudhaan manneen ijaaraman kanneenis akka ujfataatti hanga halluu gara garaatiin 
bareechisanitti qiyaamaan hin buutu". (Bukaariin, AI-Adabal mufrad' keessatti odeesse) 

Wanti Rasuulli keenya waggaa 1440 dura dubbatan qabatamaan kan mul'ate ta'uu arguu yoo barbaadde, 
magaalaa keessa deemii laali. Laaluun qofti bu'aa hin qabuutii, qiyaamaan dhiyaatuu isii beekii aakiraaf 
of qopheessi. dabalataanis mee fakkii manaa kan akka uffataatti barreechifame isa armaan gadii xiinxalli. 

Qiyaamaan dhiyaatte. Kanas waan armaan olitti dhiyaate irraa beekuun danda'ameera. Qabxiilee armaan 
olitti addeeffaman irraa, Gabrittiin Gooftaa/giiftii isii dahuu/dhaluu, Tikfattoonni kophee miilaattti 
godhataniifi uffata qaamatti uffatan hin qabne gamoo dhedheeraa ijaaruu irratti waldorgomuu, 
Qaanfachuun dhabamee saalqunnamtiin karaa gubbatti raawwatamuu, Gamoon Makkaa gaarran Makkaa 
caalaa kan dheerefamanii ijaaraman ta'uu fi Manneen jireenyaa akka uffataatti halluu gara garaatiin kan 
bareechifaman ta'uu isaanii qabatama zabana amma keessa jirru irraa argineerra. Argineellee dubbiin 
Nabi Muhammad (SAW) waggaa 1440 dura dubbatan dhugaa ta'uu mirkaneeffanneerra. Kun ta'uu 
isaatiinis, Nabi Muhammad (SAW) dhugamaan ergamaa Rabbii ta'uu isaaniitis hubanneerra. Kanaaf, 
wanti nurraa eegamu, yeroon ammaa kun zabana aakiraa ta'uu isaa eega beeknee, balaan lafarraa nu 
dhabamsiisu har'a irraa eegalee guyyaa tokko dimmaa/tasa kan nutti bu'u ta'uu beeknee aakiraaf of haa 
qopheessinuu. Rabbi nu mara naga haa baasu. 

